APOLLO 15 - ČAS OD ZAČIATKU MISIE:
4 DNI, 3 HODINY, 46 MINÚT
Warren, mám vytlačené všetky súradnice.
Ďakujem.
Rozumiem, Endeavour, máme vás. Molly, ideš naživo.
Naozaj som vo vysielaní?
Ani ma nevarujete? Upravila by som si vlasy.
Vyzeráš úžasne, zlatko! Bože. Tam je moja láska.
Prečo dávajú len ju?
Lebo je tam nová, vieš? Prvá astronautka.
Ale ocko je jej šéf.
Dobre... Dojedz tie vločky.
Molly, milióny ľudí bažia po tvojich pocitoch
z obežnej dráhy Mesiaca.
Je to pocit pokory.
Cez toto okno vidím celý svet.
Je neuveriteľné, že tá malá bielo-modrá guľa
skrýva všetkých mojich známych,
všetky štáty, všetky civilizácie.
Z celého sveta nám píšu tisíce žien, ktoré si inšpirovala.
Rád by som ti prečítal list od osemročnej Abigail Crouseovej zo Solvangu
v Kalifornii.
„Milá Molly. Vesmír milujem od malička.
Môj brat má modely vesmírnych lodí Apollo,
a vždy som mala problém, že som sa s nimi hrávala.
Ale keď ťa vybrali do posádky Apolla 15,
oco mi kúpil môj vlastný model.
Veliteľský modul som nazvala Cobb
a LEM Molly. Po tebe.
Niektoré deti v škole vravia, že voda na Mesiaci nie je
a že vaša misia je na smiech.
Ale ja ti verím a viem, že ju nájdeš.
Tvoja priaťeľka, Abigail.“
Chcela by si Abby niečo povedať? Určite sa pozerá.
Abigail, pokúsim sa nesklamať ťa.
To je všetko. Koniec prenosu. Výborne.
Rodí sa nám hviezda.
Nezabudni na malých ľudí, ktorí ti pomáhali.
Hneď ako budem môcť...
Endeavour. Kým si Molly nájde agenta,
máme jednu dobrú správu.
Rocky Ray a geodeti
si prešli vaše spektroskopické údaje
a podľa všetkého našli ľad.
Doslova tony ľadu.
Povedzte, kde je, a prinesieme vám ľadovú drť.
Negatív, Endeavour.
Geodeti z údajov vyberú miesto pre ďalšie misie,
lebo v blízkosti vášho pristátia na Mare Frigoris ľad nie je.
A kde je?
V kráteri Shackleton na južnom póle.
Poďme, zmeňme plán. Pristaňme v Shackletone.
To je veľká zmena, Ed.
Bez srandy, 4 000 kilometrov.
Nie.
Riaditeľ vraví jasné nie.
Je to príliš riskantné a na takýto výskum nie ste vybavení.
Pristanete podľa plánu na Frigorise.
Na Shackleton pošleme Apollo 16.
Pred štartom odhadli vedci koncentráciu ľadu na Frigorise
na 250 častí na milión.
Koľko je ho v Shackletone?
Podľa údajov od vás asi päťstonásobne viac.
V tom prípade odporúčam premyslieť si to.
Netrmácali sme sa sem len aby sme vykopali pár suchých jám.
Houston, na chvíľu vypínam zvuk.
Rozumiem, Endeavour.
O čo ide, Mol?
Odrazu sa netreba za každú cenu držať plánu misie?
Cieľom misie je nájsť ľad.
Nad Shackletonom sme leteli
kvôli údajom, ktoré tak ospevujú.
- Si za? - Zmeniť miesto pristátia uprostred letu?
Je to nebezpečné a hlúpe. To milujem!
To sa dalo čakať. Ty tam nezostúpiš.
- Chceš si vymeniť úlohy? - Hej.
CIA sa obáva, že Sovieti na Mesiaci umiestnia vojenské zariadenia.
Načo by im boli zbrane na Mesiaci?
Viem iba, že prezident základňu chce.
Potrebujeme pevnosť proti Sovietom.
Shackleton je vhodné miesto,
ak sa to dá s Apollom 15, mali by sme to urobiť.
Posledné slovo má posádka.
Prediskutujte to.
Trénovali sme Frigoris.
O povrchu v Shackletone nič nevieme.
Za to body nezískame, ak tam nepripravení pristaneme na poslednú chvíľu.
Vtipné, vždy si trénovala
nepripravená a na poslednú chvíľu.
To bolo vtedy.
Pozri, občas musíš zariskovať.
A to znamená čo?
To znamená, že bez rizika vodu z Mesiaca nezískame.
Pokiaľ ide o mňa, rizika sa nebojím.
Ale ak zahučíme, nikto nepovie: „Baldwin to domrvil."
Povedia: „Žena do vesmíru nepatrí."
A čo povedia, ak sa vrátime bez ľadu?
Tlač od začiatku tvrdí,
že celá misia je len marketing.
Presne.
Endeavour, Houston.
Prehodnotili sme Shackleton.
Podľa simulácie sa tam dostanete,
nevieme však, aké miesto na pristátie si nájdete.
Je to riskantné... Rozhodnutie je na vás.
Stále ste za?
Je to na tebe, Cobb. Bez tvojho súhlasu to neurobím.
Poďme na to, sakra!
Ja som to vedel! Dobré dievča!
Houston, tu Endeavour. Sme za Shackleton.
Pamätáš si svoje slová pred štartom?
Že konečne urobíš niečo výnimočné.
SMER PRIEPASŤ
PRE CELÉ ĽUDSTVO
SPRÁVY NA KSQT
Lunárny modul Seahawk na odvrátenej strane mesiaca opustil obežnú dráhu
a pripravuje sa na zostup do kráteru Shackleton.
Astronautka Cobbová tak bude o krok bližšie
k cieľu byť prvou ženou na Mesiaci.
Prepáčte, dámy.
Historická misia možno odpovie aj na otázku,
či sa na povrchu Mesiaca nachádza ľad.
Podľa vedcov sa najpravdepodobnejšie nachádza hlboko v kráteroch,
kam sa slnečné lúče dostanú len zriedka.
Objav ľadu, respektíve vody, by Amerike umožnil trvalú mesačnú základňu...
Ahoj. Mrzí ma, že meškám...
Stihol si to pred pristátím.
Super. Počuj,
viem, že si radi vypijete, tak dúfam, že máte radi mezcal.
Ešte som to nepila.
Budeš milo prekvapená.
Je pálená v Oaxace.
To je tá, ktorú pil konzul Pod sopkou.
To je film?
Nie, je to úžasný román o alkoholikovi.
Má však aj veľa kladných vlastností.
Taký tragický hrdina na svojej kľukatej ceste.
- Pozri si ju... - Super.
Poď ďalej, už by mali pristávať.
Päť sekúnd do pristávania s motormi.
Rozumiem. Deväťdesiatdeväť. Pokračujeme.
Skús to nedobabrať, Cobb. Dobre?
Ešte nikdy nešlo o tak veľa.
Od nebezpečného pristátia v neznámom teréne
delí Seahawk osem minút.
Podľa kritikov NASA je zmena plánov na poslednú chvíľu
tou najšialenejšou vecou, o akú sa kedy pokúsili...
Poď sem, kamoš.
...a neoprávnený hazard so životom
prvej Američanky na jej ceste na Mesiac.
Dúfajme, že sa mýlia.
Znížiť ťah.
Bez alarmu. Vyzerá to fajn.
Začína fáza priblíženia. Koniec brzdenia.
Dopredná rýchlosť dobrá, zostup v norme.
Oxidanty o percento slabšie.
Dobre.
Houston, Seahawk. Trochu ju nakloníme.
Rozumiem, Seahawk.
Systém bez odchýlky.
Takto blízko som bol s Apollo 10.
Poďte, detičky. Tentokrát vás tam dovediem.
Túto Cobb som hľadal.
Reakčný systém v poriadku.
Kontrola polohy letu. Kratšia o necelých 28 kilometrov.
Ťah motorov stále bez problémov.
Ideme nad Shackleton.
Musí tam byť tma.
Stále sme asi 7 kilometrov nad okrajom,
vykazujeme veľkú výšku.
Ostáva 17 % paliva.
To môže byť problém, riaditeľ.
Poď, Ed.
Porovnávanie systémov.
Palivo a oxidant do jedného percenta. Vyzerá to dobre.
Fajn, šéfko. Je čas vyhľadať táborisko.
Dobre. Houston, vyhliadol som si peknú plošinku
na pristátie, asi 400 metrov od Shackletonu.
To bude ako pristávať na uteráku.
Nuž, za to som platený.
Šesťsto metrov, 42.
Dobre.
Je to dobré miesto.
Dvestopäťdesiat metrov. Štyridsaťštyri. Štyridsaťpäť.
Seahawk, zahájte pristávanie.
Rozumiem. Ideme na to.
Štyridsaťštyri, 120 metrov. Šesť metrov za sekundu.
Fajn. Zahajujem záverečnú fázu.
Päťnásť metrov na mínus trojke.
Vektory rýchlostí v poriadku. Ostáva 7 % paliva.
Rozvirujeme mračná prachu.
Pätnásť na jeden. Mínus jeden. Šesť percent paliva.
Dva a pol metra. Mínus jeden.
- Dotyk. - Vypínam motory.
Houston, základňa Shackleton. Seahawk pristál.
Páni!
Naozaj sme tu.
V živote som po cigarete netúžila viac.
Už si vydržala dosť dlho.
Fajn, stredisko, prejdeme si čísla, či môžeme minútu ostať.
Čo povieš na ocka?
- Je najlepší. - Je, však?
Hej, zlatko!
Konečne ťa zase vidím! Je to nádherný pohľad.
- Aj ja teba. - Ach.
Povedz mi, čo robíš v NASA.
Nič také.
Som maskotom rasovej rovnosti na akciách.
To je všetko?
To je celá odmena za odznak astronautky?
Presne.
Vlastne, ešte odo mňa niečo chcú.
Čo také?
Letieť na Mesiac.
Počkaj. Chceš povedať, že...
Áno! Vybrali ma do Apolla 18!
Robíš si srandu!
Nie, Clay! Ja poletím!
Vravel som ti to! Teba nedokážu zastaviť!
Neexistuje modernejšie a dokonalejšie rodinné vozidlo ako...
Kto si dá čerstvé pukance?
Mami, môžeme pozerať komédiu, kým zas dajú ocka?
Jasné, ale potichu.
Počkaj, spravím ti miesto.
Ďakujem, Trace.
Chcela som upiecť kura, ale nestihla som,
tak som poprosila Sheilu. Prinesiem ho.
Zatiaľ nič nenos, veď je plný stôl.
Nechaj ho v kuchyni, môžeme ho doniesť neskôr.
- Dobre. - Nie.
Neverím, že Nixona donútime ustáť „rozbaľ to na mňa".
Rozbaľ to na mňa?
Vraj ti môžeme gratulovať.
Počula som, že ťa vybrali do posádky Apolla 25.
Rozšírilo sa to bleskovo.
- Si nadšená? - Ani nevieš ako.
Keby mi pred pár rokmi povedali,
že budem na orbite opravovať satelity,
myslela by som si, že im šibe.
Ja tiež.
Kedy sa s Larrym beriete?
Neviem.
Videli sme sa len pár mesiacov, takže...
No a? Frank na prvý pohľad vedel, že ja som tá pravá.
Každý vidí, že ste do seba úplní blázni. Na čo čakáte?
Larry podľa mňa nie je pripravený...
Nezmysel. Muži nevedia, čo chcú.
Franka som vlastne musela pred oltár dotiahnuť.
Ale viem, že v duchu bol šťastný.
Fajn, že si prišla.
Ahoj. Trocha pukancov?
Ďakujem.
Fajn.
Muselo sa ti uľaviť, keď bezpečne pristála.
To si nevieš predstaviť.
Posledné noci som toho veľa nenaspal.
Len som sa tak...
Tebe...
Už sa ti niekedy snívalo, že Ed sa tam zavŕtal?
Tak tomu hovoria, nie? Keď lietadlo...
Hej. Hovoria tomu tak, ale odpoveď znie nie. Nikdy.
- Vážne? - Áno. Nemávam sny.
Za celý život si nemala jediný sen?
Možno ako dieťa, ale...
Asi som z toho vyrástla.
Si šťastný človek, Karen.
Posledný sen ma úplne vyžmýkal.
Skús naň nemyslieť.
Rád by som.
Bol veľmi zvláštny.
Kráčal som po povrchu Mesiaca, úplne nahý.
Bez skafandra, a tak...
To je absurdné.
Áno, ale vo sne je to úplne prirodzené.
Dokonca som cítil zrnká piesku medzi prstami.
Dorazil som až k tomu veľkému kráteru
a videl, ako sa z neho valí dym, a potom...
Vieš, Wayne,
nemyslím, že to pomôže, ak o tom budeš hovoriť.
Proste to pusti z hlavy. Dobre?
Počkaj. Len počúvaj.
Musím sa niekomu vyrozprávať.
Vyštveral som sa na vrch krátera a pozerám dole,
a na dne vidím Mollynu loď v plameňoch.
Zrazu bežím do kráteru a potknem sa,
a oči a ústa mám plné prachu.
Volám na ňu. A nič.
Neviem ju nájsť.
Obehnem teda loď a vtom uvidím...
Čo uvidíš?
Jej hlavu.
Mollynu useknutú hlavu a jej...
Lebo prilba sa jej úplne rozbila,
tvár má samý pľuzgier a horí, a čierna...
Stačilo, Wayne.
To by stačilo.
O takých veciach sa nehovorí. Nikdy.
Kúsok doprava. Aby bolo vidno ten výčnelok.
Koľko toho ešte chceš nafotiť?
Nie som Raquel Welchová, preboha!
Patrí to k misii. Tak to urobíme. Dvihni priezor.
Dobre.
Houston, balíme to. Dúfam, že máme zopár perfektných.
Určite bude nadšený, Ed.
Mohli by ste sa obaja postaviť pred kameru?
Prezident Spojených štátov by chcel hovoriť s Molly.
Panebože! Žartujete?
Nežartujem. A pripomínam, že ideme naživo.
Pardon. Dúfam, že to viete vypípať.
Zdravím, pán prezident.
Zdravím vás, Molly.
Volám vám z Oválnej pracovne Bieleho domu.
Všetci sme nesmierne hrdí na úspech,
ktorý ste pre našu krajinu a všetky ženy sveta dosiahli.
Je mi cťou, pán prezident.
Dúfam, že donesiem dosť ľadu na poriadny koktail.
Viem, že si rád dáte za pohárik.
Doneste ho na dva koktaily a spolu si pripijeme.
S radosťou, pán prezident.
Želám vám aj celej posádke šťastnú cestu domov.
Ďakujeme vám.
Živý prenos z Mesiaca.
Neverila som, že toto uvidím.
Myslím, že časy sa naozaj menia.
Na Molly.
Zdá sa, že astronautka Cobbová verí, že ľad nájdu.
Cobbová a Baldwin budú
počas nasledujúcich troch dní používať lunárne vozidlo.
Mrzí ma, že to musím takto ukončiť, ale musím do postele.
Takto skoro? Veď sú len štyri.
Výstup na povrch dokončili a Ed pôjde čoskoro spať.
Viete, keď on ide spať na Mesiaci, ja idem spať tu dole.
A s ním aj vstávam.
Ďakujem.
Vďaka za všetko. Vážim si vašu pomoc.
Tak zajtra.
- Ďakujem, Karen. - Maj sa.
- Karen, mrzí ma, ak... - Vďaka za návštevu.
- Dobre. Ahoj. - Ahoj.
Ahoj, Wayne.
Ten chlapík je strašne zvláštny. A smiešne smrdí.
To bude tou trávou, čo fajčí.
- Čože? Chceš povedať... - Marihuana.
Ježiši! V mojom dome?
Nie, myslím, že si zapálil ešte predtým.
Ďakujem za pozvanie.
Rado sa stalo.
RIADIACE STREDISKO MISIE
Ahoj, Margo.
APOLLO 15 DRUHÝ DEŇ NA MESIACI
Dobré ráno, Shackleton. Biely tím opäť s vami.
Sme radi, Fred.
Vraj dostávame len údaje, žiadne snímky.
Ešte montujeme kameru na vozidlo.
Nápoj z vrecúška stále strieka Molly do tváre?
Negatív. Mikrofón som odsunula od náustka.
Mimochodom, super sa s tým škrabe na nose.
Poznačím to pre astronautov zo 16.
Pripájam konektor televízie.
Vidíme vás farebne.
Kamera je funkčná.
Dobre. A teraz poďme nájsť to vedro ľadu!
Rozumiem.
OUTPOST HOSTINEC
Tu robievajú velitelia misií porady?
- Tento áno. - Fajn.
Danielle. Vítam vás v posádke Apolla 18.
Ďakujem, pane.
- To je Clayton, však? - Správne.
Len vezmem ďalší pohár.
Budete drieť ako otroci.
To dúfam.
Stretneme sa na budúci týždeň
a s Dekom si prejdeme plán misie. Na zdravie.
Naozaj ma prekvapilo, ako rýchlo ma vybrali.
Mňa nie. Vašej priateľke Molly sa neuveriteľne darí.
Vyvrátila všetky reči, že ženy na to nemajú
Ja som o tom nikdy nepochyboval.
Ani ja.
Teraz ste sa vrátili z Vietnamu?
Áno.
Niekto vám odňal výložky?
Sám som si ich strhol pri odchode pred strážnikom.
Dnes sa toho deje veľa.
Musím vyhrabať staré medaily.
Pár ľuďom by som ich hodil do tváre.
Máte rada Louisa Armstronga?
Áno, veľmi.
Jeho nahrávky Hot Five a Hot Seven
zmenili DNA americkej hudby.
Tie nepoznám.
Ale jeho verziu „Hello, Dolly" milujem!
Jasné.
„Hello, Dolly!" Tá je dobrá.
Ahoj.
Karen. Čo tu robíš?
Chcem s tebou hovoriť.
Jasné. Poď ďalej.
Dáš si čaj?
Nie, ďakujem.
Môžem si dať sám?
Určite.
MALCOLM LOWRY: POD SOPKOU
ANTOLÓGIA AMERICKEJ KNIŽNICE
JEFFERSONOVO LIETADLO
To je pre Santanu. Je to kapela.
O mesiac hrajú v Houstone.
Pekne.
Hej.
KONCERT VULCAN GAS COMPANY
Ja sa...
To je môj sen.
Maľuješ ho?
Áno. Aby zmizol z hlavy.
Aj tento je kvôli tomu?
Je to zúrivosť.
Nie, to je marihuana.
Ak by niekto zistil,
že droguješ, Molly by ihneď skončila.
Tráva nie je droga. Je to príroda.
Tak prečo je zločin držať ju?
Neviem. Skús sa opýtať alkoholovej loby.
Chápem. Pre teba je všetko sranda.
Aby si si mohol robiť, čo chceš.
Zhúliť sa a oblbovať počestné dámy?
Páni. Ty si vážne číslo.
Myslel som, že ty jediná z programu by si to vedela pochopiť.
- Pochopiť čo? - Že moja žena by tam mohla zomrieť.
Možno dokážeš predstierať, že je všetko v poriadku. Ale ja nie.
- Upokoj sa, Wayne. - Aké upokoj?
Ako mám byť kľudný, Karen?
Mám pocit, že mi roztrhne mozog!
Takže ak musím kresliť svoje nočné mory, aby mi zmizli z hlavy,
alebo si dať džointa, aby som úplne nezošalel,
tak to urobím!
Poviem ti, čo nepomáha.
Že prídeš sem a súdiš ma! To naozaj nepomáha.
- Nechcela som... - Lebo ak prídem o Molly...
Ak sa ne...
Wayne, neprídeš o Molly, jasné?
Ed nedovolí, aby sa jej niečo stalo.
Nemôžeš veci ovládať pozitívnym myslením.
Vy to nechápete? Nie je to v našich rukách!
Rýchlo zober pár kontajnerov, Mol.
Dúfam, že ich naplníme ľadom, nielen skalami.
Ak ho nenájdeme dnes, tak zajtra.
Ak tomu veríš, tak aj ja.
Byť astronautom má aj svoje nevýhody,
ale stále lepšie, ako kopať jamy.
Máš niečo?
Len ďalšie skaly.
Houston, toto nemá zmysel.
Ak tu je ľad, tak buď hlboko, alebo nie v tomto kráteri.
Rozumieme. Zabaľte to a vráťte sa do rakety.
To znie dobre.
Dajme ďalší veselý nápoj. Pohladí dušu.
„Pohladí dušu.“ To sa mi páči.
Kam vás odvelili?
21. pechota, Da Nang.
Poznám tam pár pilotov vrtuľníkov. To je dobrý záhul.
To si píš. Ty si slúžil v Kórei?
Bol som veľmi mladý.
Vietnam som nezažil vďaka vesmíru.
Jasné, že vďaka nemu.
To bolo šikovné.
Môj otec bol námorník v Južnom Pacifiku.
Nikdy o tom nehovoril, ale počul som pár vecí.
Strašné.
Rozmýšľal som, ako by som sa zachoval počas paľby.
Ale nie až tak,
aby si odovzdal odznak astronauta a dal sa na boj.
Čo tým chceš povedať? Čo chceš naznačiť?
Pokoj, tiger. Neblázni.
Len toľko, aby si bol rád, že nevieš.
Dobre.
Takže? Aké je to?
Boj?
Najprv si vydesený.
Zničený.
Ale potom začne bitka a zrazu ide o všetko.
O tvoj život. O priateľov. Je to nadprirodzené.
Lebo už nie si viac osobou.
Si rotou.
A rota sa poraziť nedá.
Prežívaš živočíšnu radosť z porazenia nepriateľa.
To sa udialo pri My Lai?
Tá živočíšna radosť?
Tam som nebol.
Viem. Len sa pýtam, či aj tam išlo o to.
Lebo vyzeráš, že sa vyznáš.
Fajn. Stačilo.
Nie. Chcel si vedieť, čo znamená bojovať.
Nie, aké je zabiť človeka.
Ale chápem tvoj zmätok, keďže si tam nebol.
Radšej nech kamoši hádžu napalm na dediny a bomby na školy.
Asi máš pravdu.
Tú živočíšnu radosť môžeš chápať asi len vtedy,
ak zblízka vidíš zásahy guľkami.
To je fascinujúci pohľad.
Urob ešte jeden,
a vykopnem ti zuby cez hrdlo.
Nech sa ti páči.
Clayton!
Clayton! Čo dopekla robíš?
Prepáč, zlatko.
Toto je môj svet, hráš sa s mojím životom.
Okamžite poďme preč. Áno?
Choď, vonku sa stretneme.
Dopekla!
Ste chrapúň!
Chrapúň?
Bol doma prvý deň.
Zobrala som ho, aby sa rozptýlil,
a vy mu v tom vymáčate nos!
Fajn, že si ostala.
Nemusíš ďakovať.
Vieš...
Eda v Kórei zostrelili.
Týždeň som nevedela, či žije.
Každú noc som mala nočné mory.
Takže mávaš sny.
Áno.
Koľko to trvalo?
Stále to trvá.
Vždy, keď Ed letí do vesmíru.
Nikdy som mu to nepovedala.
Neviem. Ja iba...
Neviem, prečo ti to hovorím.
Nie. Povedz mi všetko, prosím.
Pomáha, keď sa vyrozprávaš.
O čom sa ti sníva?
Utekám cez džungľu...
a naháňa ma zviera.
Nevidím ho, ale počujem, ako na mňa vrčí.
A len bežím a bežím...
až kým nedobehnem na čistinku.
A ďalej?
Nie. Vážne, aký to má zmysel?
Pozri...
Len mi to povedz. Čo je na čistinke?
Tá puma.
Čierna ako noc, má veľké, svietiace žlté oči.
A požiera Eda.
Žerie jeho vnútornosti.
Ale Ed stále žije.
A pozerá sa na mňa.
Strašne sa bojí. Bojí sa ako malý chlapec.
Volá na mňa, ale ja mu nedokážem pomôcť.
Sakra.
Sakra, prepáč.
Prepáč. Nemala som sem prísť a riešiť to tu. Som...
Ale mala.
Áno, mala.
Možno.
Musím sa ti poďakovať, že si mi vybojoval tie plienky.
Ani omylom by som ich nenahradila vreckami z Gemini.
Myslel som, že chceš rovnoprávnosť.
S Gordom sme ich na Gemini mali dva týždne.
Viem si to predstaviť.
Potápač, čo nás ťahal z modulu,
vravel, že smrdia ako latrína.
Bolo to zlé.
Biblia velí do postele.
Houston, môžeme tomu začať hovoriť deň.
Rozumieme.
Dnes by sme chceli nechať vypnuté senzory.
Lekár súhlasí.
Shane, kamoš. Dúfam, že počúvaš.
Dnes som pre teba spravil čosi špeciálne.
Na povrch Mesiaca som napísal tvoje meno.
Vydrží tam milióny rokov.
Ostane tam dlho po nás.
To je sila!
Dobrú noc, Karen.
Obaja mi chýbate.
Aj ty nám.
Spíš?
Nie.
Bolo to milé. To, čo si spravil pre malého.
Sprostosť.
Na veľké gestá som macher, ale v bežnom živote...
Nemám deti.
Zdá sa to byť náročné.
Ja...
nie som na tie otcovské povinnosti, vieš?
Otcovské povinnosti?
Napríklad... naučiť ho bicyklovať.
To som totálne dovrzal.
Vážne? Nie si zlý učiteľ.
Aj keď som na teba podráždená.
To je moja práca. So Shaneom je to iné.
V čom?
Napríklad v bicykli.
Bol netrpezlivý...
a bál sa.
A to ma naštvalo.
Vtedy k nám prišiel Deke...
a ja som to využil, aby som sa vyparil.
Jednoducho som...
Nechal som ho tam... len tak stáť.
Na ten jeho pohľad nikdy nezabudnem.
Pamätám, ako som si vravel:
„Čo sa to so mnou deje?"
Si egoistický hajzel.
Presne to som.
Keď som dostala tento let,
Wayna to vydesilo.
Ale ja som to chcela.
Nechala som ho v tom, že nevidím tú odvážnu pretvárku.
Nechala som ho, nech sa bojí...
aby som mohla letieť na Mesiac.
To je poriadne sebecké.
Nuž, Karen s tým bojovala dlhé roky.
Od čias Kórey.
Vyrovnaj sa s tým.
Sme narcistickí egoisti.
Určite aj Columbus a Magalhães boli. Museli, aby mohli robiť to, čo robili.
Nech žijú egoistickí hajzli.
Lebo my posúvame ľudstvo ďalej.
APOLLO 15 3 DEŇ: POSLEDNÝ DEŇ NA MESIACI
Posledný deň na mesiaci v plnom prúde, a stále žiaden ľad.
Myslíte, že Apollo 15 sa vráti s prázdnymi rukami?
Nie. Verím, že tam ľad je a že ho astronauti prinesú.
Mali by sme to ukončiť.
Mali by sme tam poslať Apollo 16 s prístrojom na lozenie,
aby sme mohli preskúmať kráter.
Nemyslím, že je to najlepší nápad.
Vlastne je to totálna blbosť.
Ak budeme čakať na Apollo 16, vyhrajú to Rusi.
Vysvetlíte to prezidentovi?
Tak nemárnime ich čas a pošlime ich do kráteru.
Je trikrát hlbší ako Grand Canyon.
Ako hlboko musia ísť?
Po sto metroch by sa ocitli v oblasti,
kam sa milióny rokov nedostali slnečné lúče.
Ak tam ľad je, tak musí byť tam.
Ako vidíte, je to poriadne strmé.
Dole sa dostaneme, otázka znie, či sa dostaneme naspäť.
Chlapci na tom práve pracujú.
A máme len trochu kyslíka.
Škoda, že tu nemám dodávku.
Mala navijak. Na toto bol super.
A navijak je len bubon s káblom, však?
Máme tu more prenosových káblov.
Len či nás to udrží.
Ideme do toho?
Houston, môžme z vozidla spraviť navijak?
Musím priznať, že tento štátny črep je celkom zábavný.
Na horskom hrebeni nebude až taký zábavný.
Prečo nie? Je nádherný deň.
Pane, niečo sa deje,
kyslík sa im míňa rýchlejšie, ako by sa mal.
Späť k modulu je to päť kilometrov chôdze.
Oznámte, kedy treba skončiť.
Rozumiem, riaditeľ.
To je dobrá rýchlosť.
Keď sa zavesím a spustím...
obe ruky maj na kábli,
ak by sa niečo stalo, dobre?
Šéfko, toto nemáš premyslené.
V kempe Fire Girls nás učili loziť.
A ja som na akadémii šplhal na lane. Koniec diskusie.
Máme technický problém bez ohľadu na to, kto je tu šéf.
Navijak na aute bol oveľa silnejší.
Aj pri šestinovej gravitácii som o polovicu ľahšia.
To chceš, aby tvoju tlstú riť istilo tenké dievčatko?
Pošli dole mňa.
Podľa inžinierov má Molly pravdu, Ed.
Ale len sa snažia zmenšiť riziko.
Je to na tebe.
Dokážem to, dôveruj mi.
Viete, ešte pred pár rokmi bolo nemysliteľné, aby NASA
schválila takéto riskantné podujatie.
Ale pri pretekoch o prvú lunárnu základňu
nemá opatrnosť v slovníku riadiaceho strediska miesto.
V tieni Apolla 10
a široko kritizovanej „kultúry opatrnosti"...
Prepáč.
...a pristátí Sovietov...
Zase neskoro, čo?
Nechcel som ťa sklamať.
Niečo pre teba mám.
Trvalo mi to celý deň. Tvoj sen.
Hej. Viem, čo to je.
Ďakujem.
Rado sa stalo.
Mali by sme ísť pozerať telku.
Molly práve zostupuje do krátera Shackleton.
Ako prosím? Kedy sa to udialo?
Dobre, poď už. Vysvetlím ti to.
Cestu na Mesiac trénujú astronauti spravidla roky.
Nacvičujú si aj tie najdrobnejšie aspekty misie,
nezabudnú na najmenší detail.
Z tohto pohľadu
je rozhodnutie Cobbovej a Baldwina podniknúť tento zložitý,
neplánovaný manéver odvážnym a bezprecedentným krokom.
Houston, sme na mieste.
Rozumiem, Ed. Idete zostúpiť.
Si pripravená, Mol?
Pripútaj sa.
Uvoľni ho.
Molly práve zmizla v kráteri.
Pomaly, Ed.
Astronautka Cobbová istená len tenkým káblom zostupuje...
Čo ak sa to pretrhne? Ten kráter má kilometre.
Hej, Wayne. Dýchaj.
Molly, trochu ti vypadáva spojenie.
Rozumiem, vypadáva.
Radiácia stále rovnaká.
Pri vulkanických kameňoch toho veľa nevidím.
Napätie.
Rozumiem.
Vnáram sa do tmy, teraz pôjdem trochu pomalšie.
Rozumiem, pomaly.
Pomalšie.
- Napätie. - Rozumiem.
Prispôsobujú sa mi oči.
Môžeš si skontrolovať kameru?
V poriadku?
Teraz je to v poriadku.
Veľa toho nevidno. Skalnaté výbežky. Málo prachu.
Ed, nižšie.
Napätie.
Rozumiem.
Tridsať metrov od okraja. To by mohla byť hranica.
Si v poriadku, Mol?
Molly?
Mol, si v poriadku?
Áno, len sa mi to trochu vymyká.
Tak sa pozrime, čo to tu máme.
Je tu málo prachu. Myslím, že je tu bazalt.
Nie, brekcia. Skalné podložie.
Nijaký ľad.
Skúsim o šesť metrov nižšie. Spúšťaj.
Riaditeľ, Mollyn kyslík klesá rýchlejšie.
Bojím sa, že na ďalší prieskum nestačí.
Koľko času odhadujete?
Pri takejto spotrebe najviac dve minúty.
Už príliš riskujú. Čaká ich dlhá cesta k modulu.
Ak sa po ceste nič neprihodí.
Dokedy to bude trvať?
Majú len 90 metrový kábel, takže...
Deväťdesiat.
Páči sa.
Ďakujem.
Si na konci lana, Molly. Viac to nepôjde.
Rozumiem. Budem hľadať na oboch stranách krátera.
Nie je to sranda.
Kladivo ide len do štyroch centimetrov.
Stále viac čadiča. Nijaký ľad.
Koniec, riaditeľ. Čas vypršal.
Stopni to, Fred.
Ed, Molly, dochádza vám kyslík.
Je načase skončiť to a vrátiť sa.
Negatív, Houston.
Chcem tu ešte niečo skúsiť.
Ťahám ťa nazad.
Potrebujem viac času.
Nenúť ma ťahať ťa hore skalou.
Ty to nechceš urobiť.
Čo sa to tam deje, dočerta?
Pulz má 170. Hltá ten kyslík ako blázon. To je koniec.
Riaditeľ?
To je vylúčené, Molly. Je čas vrátiť sa domov.
Zopakujte to, Houston. Počula som len: „To je".
Toto je amaterizmus.
Riaditeľ, zabije sa a stiahne so sebou aj Baldwina.
- Fred! - Molly, prestaň blázniť.
Dokázala si všetko, čo si mala.
Musíš sa vrátiť hore.
Počuješ ma, Mol?
Molly, počuješ ma?
Rozumiem. Už len jedna vec.
Dobre, máš 30 sekúnd, potom ťa vyťahujem.
Platí.
Houston, vidíte to na obrazovke?
Rozumiem, Molly.
Asi si mal pravdu, Ray.
To je... To by mohol byť... To by mohol byť ľad.
Ľudia chcú, aby si nám to priniesla na testy.
Dúfala som.
Ale teraz je naozaj tu.
Bože môj!
Zdá sa, že dutiny v láve sú plné ľadu.
Bože. Nemôžem tomu uveriť!
- Ihneď odtiaľ Molly vytiahni. - Áno.
Ed, vytiahni ju.
Pohni sa, Molly.
Na čo čakáš? Naštartuj ma.
Sakra, čo si tam pribrala?
Jasné. Žena všetko spraví, a muž sa potom sťažuje.
Fred.
Nech nekecajú a šetria si kyslík.
Keď sa vrátia do modulu, môžu kecať koľko chcú.
Voda na mesiaci.
Zdá sa, že riskantná hra sa NASA vyplatila.
Kráter Shackleton bude možno prvou americkou lunárnou základňou.
Sú vnútri.
Sú späť v module, a podľa všetkého živí a zdraví.
- Sú v poriadku, drahá. - Neuveriteľné.
- Bolo mi zle. - Veru, to bol zas deň, čo?
- Pripime si. - Áno.
...s objaveným ľadom na lane.
Vonku čakajú novinári.
Podľa mňa neodídu, kým sa k tomu nevyjadríme.
Fajn, poďme tam.
Mali by ste ísť vy dvaja. Ešte som s tlačou nehovoril.
Nezmysel. Zvládneš to. Ideme.
Dobre.
Nevedela som, že dýchať je také úžasné.
Houston, ani netušíte, ako je vám super.
Myslím, že vieme. Ešte aj Margo sa usmieva.
Páni. To mi musíte odfotiť.
Doktor chce, aby sme vám časovú os predĺžili o 15 minút
a mohli ste sa trochu nadýchnuť.
Dostať do systému trochu kyslíka. Musíte sa aj hydratovať.
- To zvládneme. - Isto.
Čo je?
Musím vidieť, čo sme dosiahli.
Topí sa to.
APOLLO 15 SEAHAWK OKTÓBER 1971
Seahawk, pripraviť na štart.
Rozumiem.
Veci sú v mrazničke, sme pripravení zalietať si.
Navádzanie aktivované.
Centrálne rameno zapnuté.
Šťastný štart.
Všetko podľa plánu.
Ten pohľad na kráter!
Trajektória v poriadku.
Všetko ide ako po masle.
O DVA ROKY NESKÔR
78 hodín, 33 minút.
Diaľkové navádzanie nasmerované.
Zdá sa, že obytný modul
práve preletel nad pristávacou plošinou Apolla 15.
250 na 15. Palivo 12 percent.
160, klesáme meter za sekundu. Pätnásť metrov.
Pol metra za sekundu.
Kontaktné svetlá. Vypíname motor. Pristátie potvrdené.
Rozumiem, veliteľ.
Základňa Jamestown pristála na kraji krátera Shackleton.
Zasvieťte chlapcom z Apolla 21.
JAMESTOWN, PRVÁ MESAČNÁ ZÁKLADŇA
Čo poviete? Ostávame na Mesiaci.
Preklad titulkov: Ladislav Jakab